stanford-oval/wikipedia huggingface dataset:
Lähialueveganismi

Lähialueveganismi on veganismin muoto, jossa pyritään käyttämään mahdollisimman lähellä tuotettuja tuotteita. Lähiruoka-ajattelun mukaan paikallisesti tuotettu ja jalostettu ruoka on usein ympäristölle vähemmän haitallista kuin kaukaa tuodut elintarvikkeet. Suomalaisesta lähialueveganismista käytetään myös termiä fennoveganismi.
Vaikka Suomessa on kasvava joukko ihmisiä, jotka ovat sitoutuneet veganismiin, on fennovegaaneja hyvin harvassa. Fennoveganismi onkin monille vegaaneille ruokavalio, jota pyritään suosimaan ja josta otetaan vaikutteita, mutta siihen ei yleensä täydellisesti sitouduta.
Tieteelliset ympäristövaikutusten arvioinnit ovat osoittaneet, että ruoan tuotantopaikan etäisyys kuluttajista ei yleensä ole merkittävä tekijä ruoan ympäristövaikutuksien kannalta, joten lähialueilla tuotetun ruoan suosiminen ei ole erityisen vaikuttava keino ympäristönsuojelussa.
Aiheesta muualla

Vegaaniliiton fennoveganismi-sivu (Arkistoitu – Internet Archive).
Mainostajan hakemisto

Mainostajan hakemisto on vuodesta 1965 lähtien julkaistu markkinointiviestintäalan hakemisto. Ajantasaisessa verkkopalvelussa ovat mukana niin mainostajat kuin palveluntarjoajatkin, yhteensä noin 900 yritystä, 6 500 henkilöä ja 400 työtä.[lähde? ] Mainostajan hakemisto auttaa löytämään yhteistyökumppaneita muun muassa mainostoimistojen, digitaalisen viestinnän toimistojen, kirjapainojen, mallitoimistojen, mainosvalokuvaajien ja useiden muiden alan palveluita tuottavien yritysten keskuudesta. Hakemistossa on mahdollista myös vertailla palveluyritysten tunnuslukuja, asiakkaita ja tuntihintoja sekä tutustua yritysten työnäytteisiin.
Mainostajan hakemistoa julkaisee Mainostajien liitto. Palvelun pääasiallisia käyttäjiä ovat noin 3 000 markkinoinnin päättäjää liiton jäsenyrityksissä.
Aiheesta muualla

Mainostajan hakemisto
Zospeum tholussum

| Zospeum tholussum |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Keuhkokotilot Pulmonata
Yläheimo::  Ellobioidea
Heimo::  Ellobidae
Alaheimo::  Carychiinae
Suku::  Zospeum
Laji::  tholussum
Kaksiosainen nimi
 Zospeum tholussum  Weigand, 2013 
Infobox OKNimi-testi OKIUCN-testi OK: 
Zospeum tholussum on pieni, luolissa elävä kotilolaji. Se kuvattiin tieteelle uutena lajina vuonna 2013.
Koko ja ulkonäkö

Kaikkien suvun Zospeum-lajien tapaan myös Z. tholussum on täysin sokea, väritön ja läpikuultava kotilo. Kotilon kuori on 1,41–1,81 mm pitkä ja 0,93–1,12 mm leveä. Laji muistuttaa kookasta Zospeum amoenum -lajin kotiloa, mutta kuoren toisessa kierteessä on huomattava laajentuma. Kuoren suuaukon reunus on ohut ja hampaaton ja itse aukko on hieman leveyttään korkeampi leveyden vaihdellessa 0,38–0,46 mm ja korkeuden 0,44–0,54 mm välillä.
Levinneisyys ja elintavat

Z. tholussum tunnetaan toistaiseksi ainoastaan Kroatiasta, Lukina Jaman–Trojaman luolastosta, missä lajin holotyyppi ja toistaiseksi ainoa elävänä tavattu yksilö löydettiin 980 metrin syvyydestä. Tämän lisäksi tutkijat löysivät usean sadan metrin matkalta seitsemän tyhjää kotilonkuorta. Holotyypin löytöpaikka on melko laaja kivikkopohjainen onkalo, jossa virtaa ajoittain puro. Onkalon ilman lämpötila on noin +3 °C ja ilmankosteus 100 %. Zospeum-suvun lajit ovat lähes liikuntakyvyttömiä, mutta ne saattavat siirtyä uusille elinpaikoille maanalaisten virtojen mukana. Lähilajin Z. amoenum levinneisyyden perusteella myös Z. tholussum saattaa esiintyä muissakin Balkanin alueen luolastoissa. Lajin elintapoja ei tunneta.
Aiheesta muualla

Kaaro, Jani: Tutkijat löysivät kilometrin syvyydestä tieteelle uuden kotilolajin Helsingin Sanomat.  12.9.2013. Viitattu 15.12.2019.
Life deep down: A new beautiful translucent snail from the deepest cave in Croatia EurekAlert! Science News.  10.9.2013. Viitattu 15.12.2019. (englanniksi)
Maria-Gamla Stan

Maria-Gamla Stanin kaupunginosa-alue Tukholman kartalla.
Maria-Gamla Stan oli yksi Tukholman kunnan kaupunginosa-alueista (stadsdelsområde). Se sijaitsi sisäkaupungissa (Innerstaden). Kaupunginosa-alue lakkasi olemasta 1. tammikuuta vuonna 2007 kun se ja Katarina-Sofian kaupunginosa-alue yhdistyivät uudeksi Södermalmin kaupunginosa-alueeksi.
Vuonna 2004 Maria-Gamla Stanissa oli noin 62 000 asukasta, ja sen pinta-ala oli 4,62 km². Kaupunginosa-alueeseen kuuluivat kaupunginosat Gamla stan, Riddarholmen, Långholmen, Reimersholme ja osa Södermalmia (Götgatanin länsipuolelle jäävät osat). Lisäksi Maria-Gamla Staniin kuului Årstan kaupunginosaan kuuluva saariryhmä Årsta holmar.
Tukholman kaupunginosa-alueet
Macoumba Kandji

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2. elokuuta 1985 (ikä 39)
Syntymäpaikka: Kaolack, Senegal
Pelipaikka: hyökkääjä
Pituus: 193 cm
Lempinimi: Mac, Big Mac
Seura
Seura: SC Wiedenbrück
Pelinumero: 99
Junioriseurat
2004–2005: Georgia Military Bulldogs
Seurat
| Vuodet | Seura | O | (M) |
| 2006 | Atlanta Silverbacks U23 | 8 | (1) |
| 2007–2008 | Atlanta Silverbacks | 28 | (13) |
| 2008 | → New York Red Bulls (laina) | 7 | (1) |
| 2009–2010 | New York Red Bulls | 36 | (5) |
| 2010–2011 | Colorado Rapids | 22 | (0) |
| 2012 | Houston Dynamo | 34 | (4) |
| 2013 | Kalloni | 19 | (6) |
| 2013–2014 | Levadiakos | 12 | (0) |
| 2014 | HJK | 24 | (6) |
| 2015 | Al-Faisaly | 10 | (2) |
| 2015 | HJK | 5 | (0) |
| 2017 | Inter | 25 | (5) |
| 2018 | Honka | 26 | (16) |
| 2019 | Sanat Naft | 6 | (2) |
| 2019–2021 | Honka | 19 | (5) |
| 2021–2022 | FC Lahti | 50 | (8) |
| 2023– | SC Wiedenbrück | 3 | (1) |
| Yhteensä | Yhteensä | 361 | (75) |
 Seurajoukkueuran tilastot kattavat vain kansalliset sarjat, päivitetty 26. lokakuuta 2023.
Macoumba Kandji (s. 2. elokuuta 1985 Kaolack) on senegalilainen jalkapalloilija, joka edustaa Saksan Regionalliga Westissä pelaavaa SC Wiedenbrückia. Pelipaikaltaan hän on hyökkääjä.
Kandji pelasi vuosina 2008–2012 Major League Soccerissa yhteensä 99 ottelua, joissa hän teki kymmenen maalia. Hänen seurojaan olivat New York Red Bulls, Colorado Rapids ja Houston Dynamo. Kandji voitti sarjan mestaruuden 2010 Colorado Rapidsissa ja saavutti toisen sijan kahdesti – New York Red Bullsissa kaudella 2008 ja Houston Dynamossa kaudella 2012.
Vuosina 2013–2014 Kandji pelasi Kreikassa. Kaudella 2012–2013 hän edusti Kallonia toiseksi korkeimmalla sarjatasolla Football Leaguessa pelaten 19 ottelua ja tehden niissä kuusi maalia. Kaudella 2013–2014 Kandji pelasi pääsarjaa Superliigaa Levadiakosissa 12 ottelua, joissa hän ei tehnyt maaleja.
Huhtikuussa 2014 Kandji teki saman vuoden elokuuhun asti ulottuvan sopimuksen suomalaisen HJK:n kanssa. Hän pelasi Veikkausliiga-kauden aikana 24 ottelua, joissa teki kuusi maalia. Kandji teki myös kaksi maalia Eurooppa-liigan lohkovaiheessa. Kauden jälkeen Kandji siirtyi saudiarabialaiseen Al-Faisalyyn, jossa hän pelasi kymmenen Valioliigan ottelua ja teki niissä kaksi maalia.
Kandji eli nuoruutensa Gambiassa.
Maconin piirikunta (Pohjois-Carolina)

Maconin piirikunta (engl. Macon County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 35 858 vuonna 2019. Piirikunnan hallintokeskus on Franklinin kunta. Piirikunta on perustettu 1828.
Aiheesta muualla

Kuvia tai muita tiedostoja aiheesta Maconin piirikunta (Pohjois-Carolina) Wikimedia Commonsissa
Lähi-idän rallisarja

| Lähi-idän rallisarja |
| --- | --- |
  Lähi-idän rallisarjan kausi 2023 
Järjestäjä:  FIA
Luokka:  ralli
Alue:  Lähi-itä
Ensimmäinen kausi:  1984
Lähi-idän rallisarja (MERC) on FIA:n alueellinen rallisarja. Sarjaa on ajettu vuodesta 1984 lähtien.
Sarjan menestynein kuljettaja on Nasser Al-Attiyah, joka on voittanut sarjan 18 kertaa. FIA:n johtaja Mohammed bin Sulayem oli aiemmin menestynein kuljettaja 14 mestaruudella.
Pistejärjestelmä

Pistejärjestelmänä käytetään FIA:n alueellisien sääntöjen mukaista pisteytystä.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. |
| Pisteet | 30 | 24 | 21 | 19 | 17 | 15 | 13 | 11 | 9 | 7 | 5 | 4 | 3 | 2 | 1 |
Åtvidabergs FF

Åtvidabergs FF on ruotsalainen jalkapalloseura Åtvidabergin kaupungista Itä-Götanmaan läänistä. Seura on perustettu vuonna 1907 nimellä Åtvidabergs IF. Kaudella 2022 seuran miesten edustusjoukkue pelaa Ruotsin kolmanneksi korkeimmalla sarjatasolla Ettanissa.
Historia

ÅFF:n menestyksen vuodet ajoittuivat 1970-luvun alkuun, jolloin joukkue juhli seurahistoriansta toistaiseksi ainoita mestaruuksia 1972 ja 1973. Samoihin aikoihin ÅFF voitti myös kaksi Ruotsin cupin mestaruutta. Seura pelasi tuolloin 15 kautta pääsarjatasolle, kunnes putosi kauden 1982 päätteeksi.
2000-luvulla ÅFF on tehnyt paluuta kohti Ruotsin huippua. Se aloitti yhteistyön tukholmalaisen Djurgårdens IF:n kanssa. DIF:n seurajohdon mielestä Åtvidabergs FF:n ainoa keino nousta pysyvästi huipulle, olisi siirtyä Åtvidabergin pikkukaupungistä läheiseen Itä-Göötanmaan keskukseen Linköpingiin.
Kaudella 2005 ÅFF eteni yllättäen Ruotsin cupin loppuotteluun 26 vuoden tauon jälkeen. Finaalissa se hävisi juuri Djurgårdenille 2–0, mutta koska tukholmalaiset olivat jo liigamestaruutensa turvin saavuttaneet paikan UEFA Cupiin, pääsi Åtvidaberg tappiostaan huolimatta eurokentille. Karsintakierroksella seura voitti norjalaisen SK Brannin, mutta ensimmäisen kierroksen tappiot sveitsiläiselle Grasshopper-Club Zürichille 3–0 ja 5–0 päättivät Åtvidabergin taipaleen.
Kauden 2009 päätteeksi ÅFF nousi ylimmälle sarjatasolle 28 vuoden tauon jälkeen sijoituttuaan Superettanissa toiseksi. Vauhti pääsarjatasolla oli seuralle kuitenkin liikaa ja kauden päätteeksi ÅFF putosi takaisin Superettaniin. ÅFF:n visiitti alemmalla sarjatasolla jäi kuitenkin vain yhden kauden mittaiseksi, kun se voitti 2011 Superettanin ja palasi pääsarjaan.
Saavutukset

Ruotsin mestaruus (2): 1972, 1973
Ruotsin cup (2): 1970, 1971
Hopeaa (4): 1946, 1973, 1979, 2005
Superettan: 2011
Hopeaa: 2009
Entisiä pelaajia

Ralf Edström
Roland Sandberg
Kent Karlsson
Entisiä valmentajia

Kent Karlsson
Peter Swärdh
Aiheesta muualla

Wikimedia Commonsissa on kuvia tai muita tiedostoja aiheesta .
Åtvidabergs FF
ÅFF:n naisten joukkue (Arkistoitu – Internet Archive)
Mahesh Babu

| Mahesh Babu |
| --- | --- |

Henkilötiedot
Koko nimi:  Mahesh Babu Ghattamaneni
Syntynyt: 9. elokuuta 1975 (ikä 49)  Madras, Tamil Nadu, Intia
Ammatti:  näyttelijä
Puoliso:  Namrata Shirodkar
Näyttelijä
Aktiivisena:  1979–1991, 1999–
 Nimikirjoitus
Aiheesta muualla
IMDb 
Mahesh Babu (teluguksi మహేశ్ ‌బాబు; s. 9. elokuuta 1975 Madras, Tamil Nadu, Intia) on intialainen näyttelijä, joka tunnetaan parhaiten telugunkielisistä elokuvistaan. Hänen ensimmäinen elokuvansa oli vuoden 1979 Needa, jossa hän näytteli vasta neljävuotiaana. Hänen ensimmäinen pääosaroolinsa nähtiin vuonna 1999 elokuvassa Raja Kumarudu, josta hänelle myönnettiin parhaan miestulokkaan Nandi Awards -palkinto. 2000-luvulla hän esiintyi muutamissa hyvin menestyneissä elokuvissa, minkä vuoksi hänestä on tullut yksi telugunkielisen elokuvateollisuuden suosituimmista näyttelijöistä.
Palkinnot ja ehdokkuudet

Mahesh Babu on saavuttanut näyttelysuorituksillaan useita elokuva-alan palkintoja, mukaan lukien Filmfare Awards South -palkintoja ja Nandi Awards -palkintoja.
| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 1999 | Nandi Awards | Paras miestulokas | Raja Kumarudu | Voitto |
| 2001 | Nandi Awards | Erikoispalkinto | Murari | Voitto |
| 2002 | Nandi Awards | Erikoispalkinto | Takkari Donga | Voitto |
| 2003 | Filmfare Awards South | Paras miesnäyttelijä (telugu) | Okkadu | Voitto |
| 2003 | CineMAA Awards | Paras miesnäyttelijä | Okkadu | Voitto |
| 2003 | Santosham Film Awards | Paras nuori näyttelijä | Okkadu | Voitto |
| 2003 | AP Cinegoer's Association Awards | Paras miesnäyttelijä | Okkadu | Voitto |
| 2003 | Nandi Awards | Paras miesnäyttelijä | Nijam | Voitto |
| 2004 | Nandi Awards | Erikoispalkinto | Arjun | Voitto |
| 2005 | Nandi Awards | Paras miesnäyttelijä | Athadu | Voitto |
| 2005 | Vamsee Film Awards | Paras miesnäyttelijä (NTR-palkinto) | Athadu | Voitto |
| 2006 | Filmfare Awards South | Paras miesnäyttelijä (telugu) | Pokiri | Voitto |
| 2006 | CineMAA Awards | Paras miesnäyttelijä | Pokiri | Voitto |
| 2006 | Santosham Film Awards | Paras miesnäyttelijä | Pokiri | Voitto |
| 2006 | Vamsee Film Awards | Paras miesnäyttelijä (NTR-palkinto) | Pokiri | Voitto |
| 2007 | CineMAA Awards | Paras miesnäyttelijä | Athidi | Ehdokkuus |
| 2007 | Santosham Film Awards | Paras miesnäyttelijä | Athidi | Ehdokkuus |
| 2007 | Vamsee Film Awards | Paras miesnäyttelijä (NTR-palkinto) | Athidi | Voitto |
| 2011 | CineMAA Awards | Paras miesnäyttelijä | Dookudu | Voitto |
| 2011 | Hyderabad Times Film Awards | Paras miesnäyttelijä | Dookudu | Voitto |
| 2011 | South Indian International Movie Awards | Paras miesnäyttelijä | Dookudu | Voitto |
| 2011 | Filmfare Awards South | Paras miesnäyttelijä (telugu) | Dookudu | Voitto |
| 2012 | Santosham Film Awards | Paras miesnäyttelijä | Businessman | Voitto |
| 2012 | South Indian International Movie Awards | Paras miesnäyttelijä | Businessman | Ehdokkuus |
| 2012 | Filmfare Awards South | Paras miesnäyttelijä (telugu) | Businessman | Ehdokkuus |
| 2013 | Filmfare Awards South | Paras miesnäyttelijä (telugu) | Seethamma Vakitlo Sirimalle Chettu | Voitto |
Aiheesta muualla

Mahesh Babu Internet Movie Databasessa. (englanniksi)
Mahesh Babu Twitterissä
M-60 (1939)

| M-60 |
| --- | --- |

Aluksen vaiheet
Rakentaja:  Nikolajevin eteläinen telakka, Nikolajev
Kölinlasku:  25. lokakuuta 1937
Laskettu vesille:  28. elokuuta 1939
Palveluskäyttöön:  31. toukokuuta 1940
Poistui palveluskäytöstä:  upotettu 27. syyskuuta 1942
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-60 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 28. elokuuta 1939 ja otettiin palvelukseen 31. toukokuuta 1940.
Palvelus

Palvelukseen otettaessa alus liitettiin Neuvostoliiton Mustanmeren laivastoon. Se upposi 27. syyskuuta 1942 Odessan edustalla osuttuaan miinaan.
M-58 (1939)

| M-58 |
| --- | --- |

Aluksen vaiheet
Rakentaja:  Nikolajevin eteläinen telakka, Nikolajev
Kölinlasku:  25. lokakuuta 1937
Laskettu vesille:  28. huhtikuuta 1939
Palveluskäyttöön:  27. syyskuuta 1939
Poistui palveluskäytöstä:  kadonnut 18. joulukuuta 1942
Tekniset tiedot
Uppouma:  225 t (pinnalla) 275 t (sukellus)
Pituus:  44,5 m
Leveys:  3,3 m
Syväys:  2,9 m
Koneteho:  1 × 38-K-8-dieselmoottori 800 bhp 1 × sähkömoottori 400 shp
Nopeus:  14 solmua (pinnalla) 8,5 solmua (sukellus)
Toimintamatka:  pinnalla: 700 nma@14 solmua tai 3 500 nm@8,5 solmua sukellus:9 nm@8,5 solmua tai 107 nm@3 solmua
Miehistöä:  22
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-58 oli Neuvostoliiton laivaston M-luokan sarjan XIIbis sukellusvene.
Valmistus

Alus tilattiin Nikolajevista Martin telakalta, missä köli laskettiin 25. lokakuuta 1937. Se laskettiin vesille 28. huhtikuuta 1939 ja otettiin palvelukseen 27. syyskuuta.
Palvelus

Palvelukseen otettaessa alus liitettiin Neuvostoliiton Mustanmeren laivastoon. Se katosi 18. joulukuuta 1942 mahdollisesti osuttuaan miinaan.
Lung Hsiang

| Lung Hsiang |
| --- | --- |

Aluksen vaiheet
Rakentaja:  Mitchell and  Company
Kölinlasku:  21. syyskuuta 1875
Laskettu vesille:  23. helmikuuta 1876
Palveluskäyttöön:  1876
Tekniset tiedot
Uppouma:  340 t
Pituus:  35 m
Leveys:  8,2 m
Syväys:  2,29 m
Koneteho:  235 ihp
Nopeus:  10 solmua
Aseistus
Aseistus:  1 × 11″ tykki
Lung Hsiang (kiin. 龍驤) oli keisarillisen Kiinan laivaston Qing-dynastian Nanyangin laivaston tykkivene.
Valmistus

G. Rendellin suunnittelema alus tilattiin Mitchell & Companylta  Low Walkerin telakalta, missä köli laskettiin 21. syyskuuta 1875 telakkanumerolla 327. Alus laskettiin vesille 23. helmikuuta 1876 nimellä Alpha. Sen koeajot alkoivat 8. kesäkuuta.
Palvelus

Alus poistettiin alusluettelosta vuoden 1895 tienoilla.
Löytänän työväentalo

| Löytänän työväentalo |
| --- | --- |
Osoite:  Kankaanpääntie 26
Sijainti:  Viitasaari
Valmistumisvuosi:  1920
Rakennuttaja:  Löytänän Työväenyhdistys
Omistaja:  Löytänän Työväenyhdistys
Runkorakenne:  lauta
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Viitasaaren Löytänän työväenyhdistyksen talo vuonna 1924
Viitasaaren Löytänän työväenyhdistyksen talo n. vuonna 1950
Löytänän työväentalo on Viitasaaren kaupungin Löytänän kylässä sijaitseva työväentalo, joka on rakennushistoriallisesti, historiallisesti ja maisemallisesti arvokas. Se edustaa työväentalorakentamiselle ominaista rakennustyyppiä. Talon omistaa Löytänän työväenyhdistys ry. Sitä vuokrataan erilaisiin tilaisuuksiin.
Historia

Löytänän torppariosasto on perustettu 1906. Vuonna 1912 valittiin rakennustoimikunta. Vuonna 1914 yhdistys vuokrasi maanviljelijä Arvid Argillanderilta Löytänän talosta vanhan tuparakennuksen. Vuonna 1916 vuokrattiin kauppias Juho Niemiseltä Tuliniemen talosta huoneita. Vuonna 1917 ostettiin Eino ja Fredrika Argillanderilta puolen hehtaarin tontti. Taloa rakennettiin talkoilla vuosina 1917–1919, ja se saatiin valmiiksi vuonna 1920. Työväentalo oli takavarikossa sisällissodan aikana vuonna 1918. Vuonna 1939 työväentaloa laajennettiin rakentamalla ravintola ja näyttämö. Samoin rakennettiin yläkertaan vahtimestarin huoneet, jotka on kuitenkin myöhemmin purettu pois.
Rakennus

Taloa on rakennettu talkoilla vuosina 1917–1919. Talo takavarikoitiin 18.9.1918, ja töitä jatkettiin vasta 18.5.1919. Talo on rankorakenteinen, ja se on pystylaudoitettu vuonna 1939. Alkuperäinen pärekate on vaihdettu peltiin vuonna 1964. Väritykseltään talo on punainen. Sisäseinät ovat alaosaltaan paneelia ja yläosaltaan haltex-levyä. Sisäkatto on ollut mäntylautaa, mutta vuonna 1955 se on vaihdettu koivuun. Ovet ja ikkunat on muutettu myös vuonna 1955. Kuistit on purettu jo vuonna 1939. Talossa on ollut alun perin puulämmitys. Vuonna 1976 on hankittu sähkölämmitys.
Talossa on juhlasali näyttämöineen, ravintola, keittiö, eteinen ja asunto ullakolla. Lisärakennuksina on halkovaja, aitta ja vanha putka sekä käymälät.
Toimintaa työväentalolla

Talossa on järjestetty kokouksia, nuorisotoimintaa, tansseja, urheiluharjoituksia ja juhlia.
Maimi Yajima

Maimi Yajima vuonna 2014
Maimi Yajima (jap. 矢島 舞美, Yajima Maimi, s. 7. helmikuuta 1992, Saitama) on japanilainen poplaulaja ja näyttelijä. Hän toimi Hello! Projectiin kuuluneen, vuonna 2005 perustetun Cute-yhtyeen johtajana.
Zaide

Zaide on Wolfgang Amadeus Mozartin keskeneräiseksi jäänyt ooppera. Mozart alkoi säveltää koomista oopperaa keisari Joosef II:n toiveesta. Mozart oli säveltämässä Turkkiin (kts. Ryöstö seraljista) sijoittuvaa "pelastusoopperaa" Johann Andreas Schachtnerin librettoon, mutta jätti projektin kesken keskittyäkseen Idomeneoon. Hän ei koskaan palannut jatkamaan Zaiden sävellystä. Mozartin kuoltua teos joutui kadoksiin joiksikin vuosiksi, kunnes säveltäjän leski Constanze löysi sen 1799. Oopperasta puuttuu alkusoitto sekä kolmas näytös. Lisäksi kohtauksia yhdistävät puheosuudet ovat kadonneet. Keskeneräinen työ julkaistiin vasta vuonna 1838, ja se sai ensiesityksensä lopulta 1866, Mozartin syntymän 110-vuotisjuhlapäivänä. Tunnetuin aaria lienee Zaiden Ruhe sanft, mein holdes Leben. Zaide esitettiin Suomen Kansallisoopperassa lokakuussa 2006.
Henkilöt

Zaide (sopraano)
Gomatz (tenori)
Allazim (basso)
sulttaani Soliman (tenori)
Osmin (basso)
Zaram, Vartiokaartin kapteeni (puherooli)
neljä orjaa (tenoreita)
Juoni > Ensimmäinen näytös

Sulttaani Soliman on vanginnut Gomatzin. Oopperan alussa Gomatz on työssä orjajoukon kanssa, valittaa kohtaloaan ja nukahtaa lopulta. Hänen nukkuessaan sulttaanin suosikki Zaide tunnustaa rakkautensa Gomatziin ja jättää muotokuvansa hänen viereensä. Herättyään Gomatz rakastuu kuvaan ja kiroaa taas kohtaloaan. Zaide palaa ja kuullaan rakkausduetto. Allazim auttaa heidät pakoon ja ensimmäinen näytös päättyy tertsettoon, jossa ennakoidaan onnellista tulevaisuutta.
Juoni > Toinen näytös

Sulttaani on raivoissaan kun huomaa Zaiden kadonneen orjan kanssa. Hän vannoo kostavansa julmasti. Tilannetta keventää Osmin laulamalla koomisen laulun, joka ei varsinaisesti liity juoneen. Rakastavaiset tuodaan takaisin ja sulttaani on vihassaan leppymätön. Kvartetossa Zaide, Gomatz, Allazim ja sulttaani kertovat tunteistaan ja sulttaania pyydetään olemaan armollinen. Mozartin alkuperäinen musiikki päättyy kvartettoon.
Juoni > Loppu

Koska alkuperäinen libretto on kadonnut, lopputapahtumat joudutaan rekonstruoimaan. Suomen Kansallisoopperan syksyn 2006 tuotannossa käytetään versiota, jossa vuosien takainen teko palkitaan armeliaisuudella. Sulttaani oli aikanaan joutunut merirosvojen käsiin ja nyt hän tunnistaa, että juuri Allazim oli hänen pelastajansa. Sen vuoksi hän haluaa nyt olla kaikille armollinen ja vapauttaa Gomatzin ja Zaiden. Viimeisessä kuorossa ylistetään Solimanin jalomielisyyttä.
Aiheesta muualla

www.classicalopera.co.uk (Arkistoitu – Internet Archive), artikkeli oopperan taustoista
opera.stanford.edu, osia libretosta
Maimo Henriksson

Maimo Susanne Henriksson (s. 31. heinäkuuta 1961 Lappeenranta) on suomalainen diplomaatti, joka on työskennellyt suurlähettiläänä Oslossa ja Tukholmassa.
Henriksson valmistui kauppatieteiden maisteriksi Svenska handelshögskolanista vuonna 1985 ja oikeustieteen kandidaatiksi Helsingin yliopistosta vuonna 1989. Hän on työskennellyt ulkoministeriössä vuodesta 1989. Hänen asemapaikkojaan ovat olleet Unkari, Norja, Venäjä ja syyskuusta 2021 alkaen Ruotsi.
Henriksson on naimisissa, ja perheessä on kaksi lasta.